Az ételeknek általában kifejezetten jót tesz a sokkoló hűtés, mert a gyors hőelvonás drámaian lelassítja az ételek minőségromlásáért felelős baktériumok szaporodását. A sokkoló hűtés kiválóan működik nyers és sült húsok, halak, zöldségek gyors lehűtésére, mert megőrzi ezek nedvességtartalmát, szaftosságát. A desszertek készítésében is fantasztikus, gondoljunk csak egy tökéletes jégkrémre vagy egy hibátlan mousse-ra. Sőt, van aki a kenyérfélék, péksütemények tésztájának ízét és minőségét őrzi meg sokkoló hűtéssel, későbbi felhasználásra.